Չափազանց կարևոր է, որ Մ. Քոթանյանի ուսումնասիրությունները համահունչ են եղել ժամանակի ոգուն: Ազգային էկոնոմիկայի ստեղծման վերաբերյալ նրա արժեքավոր ուսումնասիրությունները մեծապես նպաստում է անցման շրջանում հանրապետությունը տնտեսական ճգնաժամային իրավիճակից դուրս բերելուն: Նա անդրդվելի էր նպատակային համալիր ծրագրերի մշակման գործում: Պահանջում էր ունենալ հստակ հայեցակարգեր, անկախ նրանից, թե ինչքան ժամանակով կհետաձգվի Ղարաբաղի հարցի լուծումը: Անհրաժեշտ էր համարում մշակել շուկայական տնտեսության ազգային մոդել այլ ոչ թե կուրորեն հետևել տարբեր միջազգային ֆինանսական կառույցների երաշխավորություններին: Դրանք թերարժեք են դրսեվորում մեր երկրում, որովհետև հաշվի չեն առնում հայ մարդու առանձնահատկությունների գործոնը, ազգային մտածողությունը, երկրի պայմանները: